Margaret Atwood

**Margaret Eleanor Atwood**, nada en Ottawa o 18 de novembro de 1939, é unha poeta, escritora, crítica literaria, mestra, activista ambiental e inventora canadense. Dende 1961, publicou dezaoito libros de poesía, dezaoito novelas, once libros de non ficción, nove coleccións de historias curtas de ficción, oito libros infantís e dúas novelas gráficas, así como unha serie de publicación en prensa tanto de poesía como ficción. Atwood gañou numerosos premios e honras pola súa escritura, incluíndo dous Premios Booker, o Premio Arthur C. Clarke, o Premio do Gobernador Xeral, o Premio Franz Kafka, o Premio Princesa de Asturias das Letras  e o Premio PEN Center USA Lifetime Achievement do Círculo de Críticos Nacional do Libro. Varias das súas obras foron adaptadas para o cinema e a televisión.

As obras de Atwood abranguen unha ampla variedade de temas, incluíndo o xénero e a identidade, a relixión e o mito, o poder da linguaxe, o cambio climático e a "política do poder". Moitos dos seus poemas están inspirados en mitos e contos de fadas que a interesaron dende moi cedo. 

Atwood é fundador do Premio Griffin de Poesía e do Writers' Trust of Canada. Tamén é membro sénior do Massey College, Toronto. É a inventora do dispositivo LongPen e das tecnoloxías asociadas que facilitan a escritura robótica remota de documentos.

## Traxectoria 
É a segunda dos tres fillos de Carl Edmund Atwood, zoólogo, e Margaret Dorothy William, nutricionista. Debido á investigación que levaba a cabo o seu pai sobre entomoloxía forestal, Atwood pasou gran parte da súa infancia entre o norte do Quebec, Ottawa e Toronto.

Ben cedo converteuse en ávida lectora de todo tipo de literatura, desde novelas de misterio, ata contos dos irmáns Grimm, historias sobre Canadá e cómics. Foi ao instituto en Leaside, Toronto. Comezou a escribir aos 16 anos. En 1957 iniciou os seus estudos universitarios na Vitoria University de Toronto. Tivo como profesores a Jay Macpherson e Northrop Frye, que encamiñaron a súa poesía inicial (*Double Persephone*) cara ao tema dos mitos e os arquetipos.

Graduouse en 1961 en filoloxía inglesa, con estudos tamén de francés e filosofía.

En 1968, casou con Jim Polk, de quen se divorciou en 1973. Logo, contraeu matrimonio co novelista Graeme Gibson, con quen se mudou a Ontario, ao norte de Toronto. En 1976 tiveron á súa filla Eleanor Jess Atwood Gibson. Volveu a Toronto en 1980.

## Estudos avanzados 
No outono de 1961, despois de gañar a Medalla E. J. Pratt polo seu libro de poemas *Double Persephone*, comezou os seus estudos de posgrao no Radcliffe College da Universidade Harvard cunha bolsa de investigación Woodrow Wilson. Obtivo un máster en Radcliffe en 1962 e continuou estudando dous anos máis en Harvard.

Impartiu clases na Universidade de British Columbia (1965), na Universidade Sir George Williams de Montreal (1967-1968), na Universidade de Alberta (1969-1979), na Universidade de York de Toronto (1971-1972), e na Universidade de Nova York.

## Militancia 
* Loita polos dereitos humanos, a liberdade de expresión e outras causas. 
* Doou o diñeiro do galardón Booker Price para causas ambientais. 
* Axudou a lanzar a carreira da poeta Carolyn Forche cando os editores estadounidenses rexeitaron a súa poesía sobre a guerra civil salvadoreña.

## Traxectoria literaria 
Atwood escribiu novelas de diferentes xéneros, ensaios, relatos e libros de poemas. Tamén guións para televisión, como *The Servant Girl* (1974) e ensaios como *Days of the Rebels: 1815-1840* (1977).

É descrita como unha escritora feminista, xa que o tema do xénero está presente en varias das súas obras de forma destacada. Centrouse na identidade canadense, nas relacións deste país con Estados Unidos de América e Europa, nos Dereitos Humanos, en asuntos ambientais, nos mitos sociais sobre a feminidade, na representación do corpo da muller na arte, a explotación social e económica desta, así como as relacións de mulleres entre si e cos homes.

En 1969 publicou *The Edible Woman*, onde se fixo eco da marxinación social da muller. En *Procedures for Underground* (1970) e *The Journals of Susana Moodie* (1970), os seus seguintes libros de poesía, os personaxes teñen dificultades para aceptar o irracional. Esta última quizais sexa a súa obra poética máis coñecida; nela, escribe desde o punto de vista de Susana Moodie, unha pioneira da colonización da fronteira canadense do século XIX. Coa obra *Power Politics* (1971) usa as palabras como refuxio para as mulleres débiles que se enfrontan á forza masculina.

Como crítica literaria é moi coñecida pola súa obra *Survival: A Thematic Guide to Canadian Literature* (1972), definida como o libro máis asombroso escrito sobre literatura canadense e que conseguiu aumentar o interese na literatura deste país. Ese ano, publicou *Surfacing*, unha novela onde se formula en termos políticos o conflito entre natureza e tecnoloxía. Con grande éxito e avalada pola crítica, escribiu *You Are Happy* (1974), e a súa terceira novela, *Lady Oracle* (1976), unha parodia dos contos de fadas e as novelas de amor. En 1978, publicou *Two-Headed Poems*, que explora a duplicidade da linguaxe, e *Up in the Tree*, un libro infantil. A súa seguinte novela, *Life Before Man* (1979), é máis tradicional que os seus libros de ficción anteriores e céntrase nunha serie de triángulos amorosos.

Atwood sempre estivo interesada nos dereitos humanos, o que se reflicte no seu libro de poesía *True Stories* (1981) e a novela *Bodily Harm* (1981).

Publicou *Second Words* (1982), mostra dunha das primeiras obras feministas escritas no Canadá; ese mesmo ano dirixiu a revisión do *Oxford Book of Canadian Poetry*, o que a colocou á fronte dos poetas canadenses da súa xeración.

Atwood segue escribindo, con grande éxito para a crítica e para os seus lectores. Estúdanse os seus libros en escolas, institutos e universidades de todo o mundo.

## Obra 
### Triloxía MaddAddam 
# *Oryx e Crake* (2003)
# *The Year of the Flood* (2009)
# *MaddAddam* (2013)

### Novelas 
* *The Edible Woman* (1969)
* *Surfacing* (1972)
* *Lady Oracle* (1976)
* *Life Before Man* (1979)
* *Bodily Harm* (1981)
* *O conto da criada* (1985)
* ''Cat's Eye* (1988)
* *The Robber Bride* (1993)
* *Alias Grace* (1996)
* *The Blind Assassin* (2000)
* *The Penelopiad* (2005)
* *Scribbler Moon* (2014)
* *The Heart Goes Last* (2015)
* *Hag-Seed* (2016)
* *The Testaments* (2019)

### Coleccións de relatos de ficción 
* *Dancing Girls* (1977)
* *Murder in the Dark* (1983)
* *Bluebeard's Egg* (1983)
* *Wilderness Tips* (1991)
* *Good Bones* (1992)
* *Good Bones and Simple Murders* (1994)
* *The Labrador Fiasco* (1996)
* *The Tent* (2006)
* *Moral Disorder* (2006)
* *Stone Mattress* (2014)

### Coleccións de poesía 
* *Double Persephone* (1961)
* *The Circle Game* (1964)
* *Expeditions* (1965)
* *Speeches for Doctor Frankenstein* (1966)
* *The Animals in That Country* (1968)
* *The Journals of Susanna Moodie* (1970)
* *Procedures for Underground* (1970)
* *Power Politics* (1971)
* *You Are Happy* (1974) 
* *Selected Poems* (1976)
* *Two-Headed Poems* (1978)
* *True Stories* (1981)
* *Love Songs of a Terminator* (1983)
* *Snake Poems* (1983)
* *Interlunar* (1984)
* *Selected Poems 1966–1984* (Canadá)
* *Selected Poems II: 1976–1986* (Estados Unidos de América)
* *Morning in the Burned House*, McClelland & Stewart (1995)
* *Eating Fire: Selected Poems, 1965–1995* (1998)
* *The Door* (2007)
* *Dearly* (2020)

### Libros electrónicos 
* *I'm Starved For You: Positron, Episode One* (2012)
* *Choke Collar: Positron, Episode Two* (2012)
* *Erase Me: Positron, Episode Three* (2013)
* *The Heart Goes Last: Positron, Episode Four* (2013)

### Antoloxías 
* *The New Oxford Book of Canadian Verse* (1982)
* *The Canlit Foodbook* (1987)
* *The Oxford Book of Canadian Short Stories in English* (1988)
* *The Best American Short Stories 1989* (1989, con Shannon Ravenel)
* *The New Oxford Book of Canadian Short Stories in English* (1995)

### Literatura infantil 
* *Up in the Tree* (1978)
* *Anna's Pet* (1980) (con Joyce C. Barkhouse)
* *For the Birds* (1990) (con Shelly Tanaka)
* *Princess Prunella and the Purple Peanut* (1995)
* *Rude Ramsay and the Roaring Radishes* (2003)
* *Bashful Bob and Doleful Dorinda* (2006)
* *Wandering Wenda and Widow Wallop's Wunderground Washery* (2011).

### Non ficción 
* *Survival: A Thematic Guide to Canadian Literature* (1972)
* *Days of the Rebels 1815–1840* (1977)
* *Second Words: Selected Critical Prose* (1982)
* *Through the One-Way Mirror* (1986)
* *Strange Things: The Malevolent North in Canadian Literature* (1995)
* *Negotiating with the Dead: A Writer on Writing* (2002)
* *Moving Targets: Writing with Intent, 1982–2004* (2004)
* *Writing with Intent: Essays, Reviews, Personal Prose 1983–2005* (2005)
* *Payback: Debt and the Shadow Side of Wealth* (2008)
* *In Other Worlds: SF and the Human Imagination* (2011)

### Novela gráfica 
* *Angel Catbird*, con Johnnie Christmas e Tamra Bonvillain (2016)
* *War Bears*, con Ken Steacy (2018)

### Guións de televisión 
* *The Servant Girl* (1974)
* *Snowbird* (1981)
* *Heaven on Earth* (1987)

## Notas 
## Véxase tamén 
### Bibliografía 
* 
* 
* Clements, Pam. "Margaret Atwood and Chaucer: Truth and Lies," in: *Cahier Calin: Makers of the Middle Ages. Essays in Honor of William Calin*, ed. Richard Utz and Elizabeth Emery (Kalamazoo, MI: Studies in Medievalism, 2011), pp.&nbsp;39–41.
* 
* 
* Findlay, Bill (1979), *Interview with Margaret Atwood*, in *Cencrastus'' No. 1, Autumn 1979, pp.&nbsp;2 – 6 .
* 
* 
* 
*Miceli, Barbara. "Margaret Atwood's *The Heart goes Last*: Panopticism, Discipline, Society, and Ustopia" in *Metacritic Journal for Comparative Studies and Theory* 5.2 (decembro de 2019), pp.&nbsp;79–90.
*Miceli, Barbara. "Religion, Gender Inequality, and Surrogate Motherhood in Margaret Atwood's The Handmaid's Tale", in CoSMo (Comparative Studies in Modernism), n° 12 (2018), pp.&nbsp;95–108.
* 
* 
* 
* 
* 
* 
* 
* 
* 
* 
* 

### Ligazóns externas 
* Páxina oficial da escritora